open-index/open-wikipedia-markdown huggingface dataset:
Real Unión Club

O **Real Unión Club de Irún** é un club de fútbol da cidade de Irún en Guipúscoa (País Vasco, España). Foi fundado en 1915, aínda que as súas orixes remóntanse a 1902, e actualmente xoga no grupo I da Primeira División RFEF.

O Real Unión, fundado en 1915 da unión do Racing de Irún e o Irún Sporting, é un club histórico, cofundador da Liga española e catro veces gañador da Copa do Rei. A súa época gloriosa chegou ata principios dos anos 30, cando o profesionalismo entrou no mundo do fútbol e como consecuencia os equipos con máis diñeiro levaron aos xogadores máis importantes do Real Unión.

## Uniforme 
* **Uniforme titular:** Camiseta branca, pantalón negro e medias negras.
* **Uniforme alternativo:** Camiseta vermella e negra vertical, pantalón negro e medias vermellas.

Antigamente o Real Unión xogaba tamén con camiseta a raias brancas e negras e pantalón negro.

## Estadio 
O estadio do Real Unión é o **Stadium Gal**, situado na cidade de Irún. Ten capacidade para 5.000 espectadores e foi inaugurado en 1926. A última remodelación é de 1997. O estadio atópase a escasos 300 metros da fronteira internacional entre España e Francia.

## Xogadores
### Cadro actual
:*Datos do 20 de xaneiro de 2010.*

## Datos do club 
* **Tempadas en 1ª**: 4.
* **Tempadas en 2ª**: 10.
***Tempadas en 1ª RFEF**: 1.
* **Tempadas en 2ªB**: 27.
* **Tempadas en 3ª**: 40.
* **Mellor posto na liga**: 6º (1ª, tempada 1929/30).
* **Peor posto na liga**: 10º (1ª, tempada 1931/32).

## Palmarés 
### Torneos nacionais 
* **Copa do Rei (3)*:** 1918, 1924 e 1927.
***Segunda División B (2):** 2002-03 e 2008-09.
* **Copa RFEF (1):** 2015.

:*Tamén gañada en 1913 polo Racing Club de Irún, un dos equipos que se fusionou para formar o Real Unión.

### Torneos rexionais 
* **Campión de Guipúscoa** (9): 1920, 1921, 1922, 1924, 1926, 1928, 1930, 1931 e 1947.
* **Campión do Norte** (1): 1918.

### Torneos de afeccionados 
* **Campión de España de Afeccionados** (1): 1934.
* **Campión de España de Afeccionados** (1): 1987.

## Notas 
## Véxase tamén 
### Ligazóns externas 
* Sitio web oficial
* Información oficial sobre o proceso de conversión a Sociedade Anónima Deportiva (SAD)
* Sello do centenario do Real Unión de Irún
O fracaso de Clayton

***O fracaso de Clayton*** é unha novela policial de Darío Álvarez Blázquez, publicada orixinalmente en lingua castelá (*El fracaso de Clayton*) na colección Letras da *Revista Literaria Popular*, en Zaragoza en 1939. É a segunda obra publicada baixo o pseudónimo de **Dr. Lázaro Evia**, anagrama de Darío Álvarez, despois de *A las cinco en punto*.

## Trama 
O doutor Lázaro Evia vai ao castelo de Bruniwng, convidado polo conde James Reingeng. Convidados polo anfitrión, están tamén outros membros da nobreza, que despois de pasaren o verán na costa, descansan indo de caza, xogando aos naipes e departindo. No segundo día de estancia, tras escoitarse un disparo no primeiro andar aparece o conde tirado no chan con sangue arredor. Gerard Kelly, cuñado do conde, baixa ao salón a avisar aos demais, pero ao regresaren ao corredor onde estaba o corpo, decátanse de que desapareceu.

Os nobres resolven non chamar a Scotland Yard para non dar mala publicidade. Lázaro Evia chama ao seu amigo o detective Henri Clayton para que resolva o caso, e ao sarxento de Bruniwng para poñer o caso en coñecemento das autoridades. Henri Clayton chega ao día seguinte ao castelo, e axiña comeza a pescudar entre os habitantes e a buscar pistas. Así, ven que a bala disparada é propia das armas Browning, e que hai un cuarto secreto a carón da estancia do doutor Evia. Tamén saben que andaron uns estraños pola vila, e que o vehículo do conde se moveu pola noite. Pero tralo recibo dunha carta para o detective convidándoo a deixar o caso, e tras unha pequena incursión á farmacia da vila, o detective sorprende a todos dicindo que non é quen de resolver o misterio. Lázaro Evia recibe unha carta meses despois, coa explicación do caso.

O presunto asasino fora o doutor Filgrein, para evitar que o conde casase coa súa sobriña. O doutor Filgrein, na construción da súa coartada, dixera que tomara salicilato sódico para tratar a reuma, pero na realidade tomara ioduro potásico, o que lle provocou inflamación dos xeonllos e febre, co cal, en teoría, estaba impedido para saír da súa cama. Ademais, o disparo estaba feito por un zurdo, e tal era o doutor Filgrein. Descóbrese tamén que o conde non morrera, senón que escapou. O doutor errou o tiro, dándolle nun brazo, e o conde escapou a través do cuarto secreto, consciente de que non podía contar que o seu futuro sogro fora quen lle disparase.

Seis meses despois, o conde reapareceu en Londres. A desaparición do conde achacouse á aparición de estraños, e finalmente o matrimonio levouse a cabo.

## Narración 
A obra está narrada en primeira persoa, e conta con abundantes diálogos.
Ponte da Barca

Como topónimo **Ponte da Barca** pode referirse a:

;Fóra de Galiza

;En Portugal
***Ponte da Barca**, vila portuguesa, no Distrito de Viana do Castelo.

;Infraestrutura
*A **ponte da Barca**, construción sobre o río Lérez entre Pontevedra e Poio.

## Véxase tamén
### Outros artigos
Copa Intercontinental de hóckey a patíns

A **Copa Intercontinental de hóckey a patíns** iníciase na tempada 1983-84 co formato de liguiña entre os mellores clubs de Europa e América. A segunda edición foi no ano 1985 mais os clubs europeos máis importantes non participaran. No ano 1986 pasa ao formato de final a dobre partido, ou ás veces a partido único. A edición do 2004 disputouse en Galiza baixo a denominación de *Trofeo Xacobeo 2004*.

A partir do ano 2006 vaise crear unha nova competición nomeada Campionato do Mundo de clubs de hóckey a patíns. Esta competición disputarase en Luanda (Angola) e vai recuperar o formato das dúas primeiras edicións da Copa Intercontinental, unha liguiña entre 12 equipos de África, América e Europa. A segunda edición desta competición disputarase en Reus no 2008.

## Historial 
* (1) A causa do proceso electoral no que se encontraba o máximo organismo do hóckey a patíns mundial o partido da final non puido acadar relevancia, polo que os dous clubs decidiron de mutuo acordo considerar o partido como a final da Copa Intercontinental, solicitando o recoñecemento por parte do CIRH do equipo gañador do partido como campión da competición unha vez o organismo recobre a normalidade.

## Palmarés 
## Notas 
## Véxase tamén 
### Ligazóns externas 
* Resultados mundiais de hóckey a patíns
Asociación Atlética Gaélica

A **Asociación Atlética Gaélica** (en inglés *Gaelic Athletic Association (GAA)*; en irlandés *Cumann Luthchleas Gael*) é unha asociación deportiva e cultural irlandesa. Esta asociación fomenta e organiza competicións deportivas de deportes de tradición irlandesa, principalmente o hurling e o fútbol gaélico, en categorías masculina e feminina. 

A GAA promove, amais, a música e as danzas tradicionais de Irlanda, así como a lingua irlandesa.

## Historia
Fundada en 1884, a GAA é actualmente a principal asociación deportiva de Irlanda. Posúe regras estritas acerca da condición de afeccionados dos xogadores. A categoría máis alta de competición é a *All-Ireland Final*, disputada entre os condados de Irlanda. Tanto o hurling coma o fútbol gaélico, principais deportes da asociación, son moi antigos. As primeiras referencias escritas do hurling datan do século V. Pola súa parte, crese que o fútbol gaélico provén do *caid*, o antigo fútbol irlandés, que se remonta ao 1537, aínda que o regulamento moderno data de 1887.

## Deportes 
A GAA regula, en total, os seguintes deportes:
* O **hurling** (*Iománaíocht* ou *Iomáint*), practicado exclusivamente por homes.
* O **fútbol gaélico** (*Peil Ghaelach*, *Peil* ou *Caid*).
* O **camogie** (*Camógaíocht*), similar ao hurling mais practicado por mulleres.
* A **pelota irlandesa** (*Liathróid láimhe*), no que se golpea unha pelota contra un frontón, de xeito similar á *eusko pilota* en Euskal Herria ou á *pilota valenciana* no País Valencià.
* O **rounders** (*cluiche corr*), que consiste en golpear unha bóla pequena e dura forrada de coiro cun bate de madeira, plástico ou metal arredondado no extremo. É o antecedente do béisbol moderno.

## Notas
## Véxase tamén 
### Outros artigos
*Hurling
*Fútbol gaélico
### Ligazóns externas
* Sitio oficial da GAA
Club Xuventude Baloncesto

O **Club Xuventude Baloncesto** é un club de baloncesto galego da localidade pontevedresa de Cambados que milita na 1ª División Nacional, a quinta categoría do baloncesto español.

## Traxectoria 
No ano 1976, Jorge Castiñeiras e Ramiro Vidal viaxan ás Illas Canarias para visitar a Roberto Vidal, que está cumprindo o servizo militar. Propóñenlle a creación dun club de baloncesto e acordan que Roberto sexa o presidente. Foi o inicio dunha historia que perdura e que permitiu a moitos rapaces da vila practicaren un deporte de alza.

En 1973, comeza a actividade xuvenil arredor do edificio da Xuventude TAC. Xa non se celebraban festivais no vello salón de actos, e o patio de butacas foi habilitado para xogar o baloncesto. Aquel foi o verdadeiro antecedente do Xuventude. Celébranse varias ligas ao ano. Os equipos confeccionábanse por sistema de sorteo (o que os americanos chaman DRAFT). Produto desta actividade, creouse unha especie de selección que xogou algún partido no Instituto Ramón Cabanillas ou na Rúa Nova, durante as Festas do Albariño, ou na Alameda de Santo Tomé, pola Festa da Valvanera.

Mais curiosamente, o primeiro paso cara ás competicións oficiais tivo como protagonistas as rapazas.

En 1976, xurdiu a posibilidade de realizar un curso de adestrador en Vilagarcía. En 1977, o equipo xuvenil feminino xa competía, mais extraoficialmente. Foi en 1978 cando se produciu a participación nas competicións oficiais daquel equipo feminino e outro xuvenil masculino.

A primeira directiva do club estaba presidida por Roberto Vidal Daporta, e formada por Ramiro Vidal, Jorge Castiñeiras, Eduardo Charlín, Egidio Varela, José Luis Oubiña “Sanchis”, José Martínez “Cubeiro” e Joaquín Otero.

O escudo foi deseñado por un santiagués, Manuel Rico Suárez, ao que a xunta directiva, en agradecemento, nomeou “Socio de honra”. As camisetas foron sempre amarelas e o pantalón de cor negra. Os primeiros chándales foron de cor azul.

## Notas 
## Véxase tamén
### Ligazóns externas
*Sitio oficial
Georgios Papandreu

**Georgios Papandreu** (Γεώργιος Παπανδρέου), nado o 16 de xuño de 1952 en Saint Paul (Minnesota, Estados Unidos), é un político grego.

## Traxectoria 
Forma parte dunha estirpe familiar de políticos gregos pois o seu pai (Andreas Papandreu) e o seu avó (Georgios Papandreu) ocuparon o cargo de Primeiro Ministro de Grecia en etapas anteriores. Ministro de Exteriores Grego (1999-2004). Tamén é presidente do Movemento Socialista Panhelénico (PASOK) dende febreiro de 2004. En 2006 foi elixido Presidente da Internacional Socialista.. A partir de 2009 e ata 2011 foi primeiro ministro de Grecia, ata que dimitiu como consecuencia da importante crise económica e política do país. Foi substituído polo economista independente Lucas Papadimos.

## Notas 
## Véxase tamén 
### Outros artigos 
* Primeiro Ministro de Grecia

### Ligazóns externas 
* Biografía por Fundación CIDOB
Filipe IV

**Filipe IV** é o nome de diversos reis:

***Filipe IV de España** (1605–1665).
***Filipe IV de Aragón**, tamén coñecido como **Filipe V de España** (1683-1746).
***Filipe IV de Francia** (1268–1314).
***Filipe IV de Macedonia** (297&nbsp;a.&nbsp;C.).
***Filipe IV de Borgoña** (1478–1506), rei de Castela como **Filipe I**.
***Filipe IV de Orleans** (1747–1793).
Mirón

O antropónimo **Mirón** refírese a:

***Mirón**, un dos últimos reis suevos de Galiza, tamén chamado **Miro** que reinou no período 570-583;
***Mirón**, un dos grandes escultores da Grecia clásica.

Como topónimo, pode referirse a:

;En Galiza
***Mirón**, lugar da parroquia de Larín, no concello de Arteixo;
***Mirón**, lugar da parroquia de Monteagudo, no concello de Arteixo;
***Mirón**, lugar da parroquia de Bértoa, no concello de Carballo;
***Mirón**, lugar da parroquia de San Xurxo de Sacos, no concello de Cerdedo-Cotobade;
***Mirón**, lugar da parroquia de San Salvador de Parga, no concello de Guitiriz;
***Mirón**, lugar da parroquia de Torás, no concello da Laracha;
***Mirón**, lugar da parroquia de Caraño, no concello de Pol;
***Mirón**, lugar da parroquia de Tourón, no concello de Ponte Caldelas;
***Mirón**, lugar da parroquia de San Simón da Costa, no concello de Vilalba;
***O Mirón**, lugar da parroquia de Lesende, no concello de Lousame;
***O Mirón**, lugar da parroquia de Porto, no concello de Salvaterra de Miño;
***Fontemirón**, lugar da parroquia de Portor, no concello de Negreira;
***Postemirón**, lugar da parroquia de Vilaboa, no concello de Vilaboa;
***Remirón**, lugar da parroquia de Lois, no concello de Ribadumia;
***Vilarmirón**, lugar da parroquia de Vilarmide, no concello da Pontenova.

Amais, como apelido pode referirse a:

***Nino Mirón**, empresario galego de orixe asturiana.

## Véxase tamén
### Outros artigos
***Mixón**, lugar da parroquia de Rodís, no concello de Cerceda;
***Mirou**, lugar da parroquia de Roo, no concello de Noia.
Sistema endócrino

[dereita|miniatura|275px|Principais glándulas endócrinas. ([Home|Masculinas na esquerda, femininas na dereita.) **1.** Glándula pineal **2.** Hipófise **3.** Tiroide **4.** Timo **5.** Glándula suprarrenal **6.** Páncreas **7.** Ovario **8.** Testículo]]
O **sistema endócrino** ou **hormonal** é un conxunto de órganos e tecidos do organismo que liberan substancias denominadas hormonas e está constituído, ademais destas, por células especializadas e glándulas endócrinas. O sistema endócrino axuda a realizar, por tanto, a función de relación dos seres vivos. Actúa como unha rede de comunicación celular que responde aos estímulos liberando hormonas e é o encargado de diversas funcións metabólicas do organismo; entre elas destacan:

* Controlar a intensidade de funcións químicas nas células.
* Rexer o transporte de substancias a través das membranas das células. 
* Regular o equilibrio (homeostase) do organismo.

## Características 
* Toman como vía de distribución o sangue.
* Mantén os seus efectos durante bastante tempo.
* O tempo que tardan en actuar é longo.

## Hormona e feromona 
### Hormonas 
Son substancias que fan efecto sobre o animal que as produce.

### Feromonas 
Son substancias que fan efecto sobre outros animais da mesma especie do individuo que o produce.

## Órganos endócrinos e hormonas producidas 
#### Hipotálamo 
#### Glándula pineal 
#### Glándula hipófise (pituitaria) 
##### Adenohipófise (hipófise anterior) 
##### Neurohipófise (hipófise posterior) 
A oxitocina e vasopresina non son secretadas na neurohipófise, só son almacenadas.

##### Hipófise media (pars intermedia) 
### Glándula tiroide 
### Sistema dixestivo 
#### Estómago 
#### Duodeno 
#### Fígado 
## Notas 
## Véxase tamén
Maroussi B.C.

O **Maroussi B.C.** (in grego: Μαρούσι K.A.E., ás veces escrito **GS Amaroussi**) é un club de baloncesto grego con sede en Maroussi, unha cidade da prefectura da cidade de Atenas, Grecia. Fundado en 1950, xoga na A2 Ethniki, segunda división grega. Disputa os seus partidos como local no Maroussi Indoor Hall, que ten unha capacidade para 2.000 espectadores, e no OAKA Indoor Hall, cunha capacidade para 19.250 espectadores.

## Palmarés 
* **Copa Saporta** 
** **Campión (1):** 2001

## Véxase tamén 
### Ligazóns externas 
* Sitio web oficial
* Perfil en Eurobasket.com
* Perfil do equipo na Eurocup
* Artigo do equipo na Eurocup
Demografía de Grecia

Segundo o último censo oficial que se realizou en Grecia no ano 2001, a poboación do país ascende a 10&nbsp;964&nbsp;020 de habitantes. Estimacións de 2009 elevan esta cifra até os 11&nbsp;260&nbsp;402.

## Estatísticas demográficas 
miniatura|300px|Evolución demográfica de Grecia de 1961 ao 2003
[miniatura|300px|Pirámide de idade de Grecia de [2005]]
* Poboación: 10&nbsp;964&nbsp;020 (Censo de 2001)
* Taxa de crecemento da poboación: 0,19% (2005 est.)
* Taxa de natalidade: 9,72 nacementos por cada mil habitantes (2006 est.)
* Taxa de mortalidade: 10,15 mortes por cada mil habitantes (2006 est.)
* Taxa de inmigración: 2,34 inmigrantes por cada mil habitantes(2006 est.)
* Distribución por sexo:
** Ao nacer: 1,06 homes por muller
** Menores de 15 anos: 1,06 homes por muller
** 15-64 anos: 1 homes por muller
** 65 anos e máis: 0,79 homes por muller
** Total da poboación: 0,96 homes por muller (2005 est.)
* Distribución por idade:
** 0-14 anos: 15% (homes 828.585; mulleres 779.902)
** 15-64 anos: 67% (homes 3&nbsp;580&nbsp;079; mulleres 3&nbsp;574&nbsp;788)
** 65 anos e máis: 18% (homes 815.247; mulleres 1&nbsp;022&nbsp;926) (2000 est.)
* Taxa de mortalidade infantil: 5,53 mortes por cada mil nacidos vivos (2005 est.)
* Esperanza de vida ao nacer:
** Media: 79,09 anos
** Homes: 76,59 anos
** Mulleres: 81,76 anos (2006 est.)
* Taxa de fertilidade: 1,33 nenos nacidos por muller
* Grupos étnicos:
** Gregos
** Xitanos
** Arromaneses
** Albaneses
** Macedonios
** Turcos
** Búlgaros
** Gregos de relixión musulmá
* Relixións: 
** Ortodoxos gregos 98%
** musulmáns 1,3%

## Maiores cidades 
## Notas
Panionios B.C.

O **Panionios BC** (grego: *Πανιώνιος KAE*) é a sección de baloncesto da sociedade polideportiva grega fundada en 1890, Panionios NFC que ten a súa sede en Nea Smyrni, en Atenas. Actualmente compite na A1 Ethniki, máxima competición do baloncesto heleno. O seu logro máis importante foi o título da Copa de Grecia de 1991, onde derrotaron na final ao PAOK Tesalónica por 73-70.

## Palmarés 
### Competicións domésticas 
* **Copa de Grecia**
** **Campións (1):** 1991
** *Subcampións (2):* 1977, 1995
* **Liga de Grecia**
** *Subcampións (1):* 1987

## Véxase tamén 
### Ligazóns externas 
* Sitio web oficial do club
* Perfil do Panionios en Eurobasket.com
Izborsk

miniatura|250px|Vista xeral da fortaleza
**Izborsk** (*Изборск* en ruso e *Irboska* en estoniano) é unha localidade situada no oblast de Pskov en Rusia, na fronteira con Estonia.
## Historia 
A mención máis antiga de Izborsk é da Crónica de Néstor data de 862, na localidade levántase unha das fortalezas máis importantes do oeste de Rusia que se comezou a erguer no século XIV. Entre 1920 e 1944 Izborsk foi parte de Estonia.
miniatura|250px|Igrexa de San Nicolao, situada no interior da fortaleza
Futebol Clube do Porto (hóckey a patíns)

A sección de hóckey a patíns do **Futebol Clube do Porto** é unha das seccións do club polideportivo profesional con base en Porto, Portugal, fundada en 1955. É ademais unha das seccións máis exitosas do FC Porto, tanto a nivel nacional como internacional.

O equipo disputa os seus partidos como local no pavillón *Dragão Caixa*, que ten unha capacidade para 2200 espectadores.

## Palmarés 
### Sénior 
* **2 Copas de Europa** (1985-86 e 1989-90)
* **2 Copas CERS** (1993-94 e 1995-96)
* **2 Recopas de Europa** (1981-82 e 1982-83)
* **1 Supercopa de Europa de hóckey sobre patíns** (1985-86)
* **19 Ligas de Portugal** (1982-83, 1983-84, 1984-85, 1985-86, 1986-87, 1988-89, 1989-90, 1990-91, 1998-99, 1999-00, 2001-02, 2002-03, 2003-04, 2004-05, 2005-06, 2006-07, 2007-08 e 2008-09, 2009-10)
* **13 Copas de Portugal** (1982-83, 1984-85, 1985-86, 1986-87, 1987-88, 1988-89, 1995-96, 1997-98, 1998-99, 2004-05, 2005-06, 2007-08 e 2008-09)
* **17 Supercopa de Portugal** (1982-83, 1983-84, 1984-85, 1985-86, 1986-87, 1987-88, 1988-89, 1989-90, 1990-91, 1994-95, 1996-97, 1998-99, 2004-05, 2005-06, 2006-07, 2007-08 e 2008-09)

## Véxase tamén
Fernando II

**Fernando II** pode referirse a:

***Fernando II**, rei de León e Galicia (1137 - 1188);
***Fernando II**, duque de Braganza (1430 - 1483);
***Fernando II**, rei de Aragón (1452 - 1516);
***Fernando II**, rei de Nápoles (1469 - 1496);
***Fernando II**, Arquiduque de Austria (1529 - 1595);
***Fernando II**, rei de Portugal (1816 - 1885);
Trebisonda

**Trebisonda** (topónimo oficial en ; en  (Trapezounta); en  (Trapizoni); en  (Trapizon)) é unha cidade de Turquía na costa do Mar Negro, capital da provincia homónima. A súa poboación é de 400.187 habitantes (2006)

## Galería 

Ficheiro:Hagia Anna2.JPG|Igrexa de Santa Ana
Ficheiro:Hacikasim Muhittin.JPG|Mesquita Hacikasim Muhittin
Ficheiro:Gates in Trabzon.JPG|Porta do muro da cidade

## Notas 
## Véxase tamén 
### Ligazóns externas 
* Páxina oficial
Campionato do Mundo de clubs de hóckey a patíns

O **Campionato do Mundo de hóckey a patíns** é unha competición internacional de hóckey a patíns na que se enfrontan clubs de diferentes continentes nunha sede fixada.

Iniciouse o ano 2006 en Luanda, Angola, e recupera o formato das 2 primeiras edicións da Copa Intercontinental, unha liguiña entre 12 equipos de África, América e Europa. A segunda edición desta competición disputouse no 2008 na cidade de Reus, con vitoria para o cadro local.

## Formato 
O Campionato do Mundo de Clubs 2006 foi disputado por doce clubs. Os clubs participantes son nomeados polo comité executivo do CIRH:

* O campión de España. 
* O campión da Arxentina. 
* O campión de Portugal. 
* O campión de Italia. 
* O campión de Europa.
* O campión de Suramérica.
* O campión de África.
* O campión de Asia, Oceanía e Norteamérica. 
* O gañador da Copa CERS. 
* Selección por ránking dun equipo suramericano. 
* Selección por ránking dun equipo europeo.
* O equipo organizador.

O número de clubs nomeados pasa a seis en 2008. A selección final dos participantes decidiuse nunha asemblea xeral do CIRH.

Os doce pretendentes ao título son repartidos en catro grupos de catro equipos, a selección dos grupos faise tendo en conta aspectos deportivos e económicos. Logo desta primeira fase, unha fase de eliminación directa designa ao campión do mundo de clubs.

## Historial 
## Palmarés 
## Véxase tamén 
### Outros artigos 
* Copa Intercontinental de hóckey a patíns

### Ligazóns externas 
* Páxina web oficial do Campionato do Mundo de Clubs 2008
Burlington, Vermont

miniatura|dereita|Church Street.

**Burlington** é a cidade máis grande do estado de Vermont, nos Estados Unidos, é tamén a capital do condado de Chittenden. Segundo o censo de 2000 a súa poboación era 38.889 habitantes. Forma parte dunha aglomeración urbana única coas ciades de South Burlington e Winooski e as vilas de Colchester, Essex, Essex Junction e Willinston.
Bieito Dubidoso

***Bieito Dubidoso*** é unha novela fantástica de Roque Cameselle, publicada por Edicións Xerais en 2003. A obra está baseada nun guión cinematográfico do propio autor.

## Trama 
A narración comeza en Tui, en 1152. Bieito Dubidoso é un rapaz de 9 anos, fillo dun comerciante de xílgaros. Gústanlle os xogos de maxia.

Durante a preparación dun envío nun barco mercante, o pai de Bieito sofre o ataque dun grupo de viquingos, pero mediante un tradutor dille ao xefe que lle conseguirá o que queira se os deixa a salvo. O xefe, tomándoo a risa, pídelle a neve das súas terras, pero Bieito é quen de conseguilo mediante un truco. O grupo de viquingos marcha, deixando a unha rapaza de orixe franca que tiña raptada, e que desde entón se converterá na persoa máis querida para Bieito.

O bispo de Tui ten un conflito político co bispo de Compostela, Diego Xelmírez, co rei de Galiza Fernando II e co rei de Portugal Afonso Henriques. Pero ademais ten un coflito a nivel local coa familia de Bieito, polo que este se ve metido de cheo na política do momento.

## Narración 
A obra está narrada en terceira persoa.

## Véxase tamén 
### Outros artigos 
* O pequeno mago
### Ligazóns externas 
* Ficha do libro na páxina da editorial.
Tulsa, Oklahoma

**Tulsa** é unha cidade estadounidense, capital do condado de Tulsa, a segunda máis poboada do estado de Oklahoma con 385.635 habitantes e a 45 dos Estados Unidos. Ten 916.079 habitantes na súa área metropolitana en 2008.

Considéraselle, xunto a Houston, a *Capital Mundial do petróleo*, sendo coñecida tamén por ser o nacemento da famosa estrada Ruta 66.

## Cidades irmanandadas 
## Notas 
## Véxase tamén 
### Ligazóns externas 
* Web oficial da cidade de Tulsa
Mens Sana Basket

O **Mens Sana Basketball Academy**, antes coñecido como **Mens Sana Basket**, é un club de baloncesto italiano con sede en Siena, na rexión da Toscana. O club foi popularmente denominado como **Montepaschi de Siena**, en referencia ao seu patrocinador entre 2000 e 2014: Banca Monte dei Paschi di Siena. Desde a temporada 2020-21 compite na Serie A2, cuarta categoría do baloncesto italiano. O equipo xoga os seus partidos como local no Palasport Mens Sana.

A Polisportiva Mens Sana foi fundada en 1871, e está considerada coma o club deportivo máis antigo de Italia. Ademais, considérase que este club foi o primeiro en organizar partidos de baloncesto pouco despois de 1891 cando James Naismith inventou este deporte. A sección de baloncesto Mens Sana Basket, no entanto, non se profesionalizou ata 1973, cando o equipo ascendeu á primeira división da Liga de baloncesto de Italia por primeira vez na súa historia. Dende entón o Mens Sana Basket non cesou de progresar e, grazas ao patrocinio da Banca Monte dei Paschi di Siena puido medrar ata converterse, nos anos 2000 nun dos clubs de baloncesto máis recoñecidos de Italia e Europa ao gañar seis Ligas italianas e participar catro veces na "Final Four" da Euroliga.

## Palmarés 
### Títulos internacionais 
* **4 participacións na "Final Four" da Euroliga:** 2003, 2004, 2008, 2011
* **1 Copa Saporta:** 2002

### Títulos nacionais 
* **6 Ligas Italianas de Baloncesto:** 2004, 2007, 2008, 2009, 2010, 2011, 2012, 2013
* **3 Copa de Italia:** 2009, 2010, 2011, 2012, 2013
* **6 Supercopa de Italia:** 2004, 2007, 2008, 2009, 2010, 2011, 2013

## Véxase tamén 
### Ligazóns externas 
* Páxina web oficial do Mens Sana Basketball Academy
Currywurst

O **currywurst** é unha especialidade de comida rápida típica de Alemaña. A Currywurst é unha salchicha alemá cocida (Brühwurst) ou asada á grella (Bratwurst).

## Presentación
A maioría das veces sérvese cortada e acompañada de salsa kétchup ou salsa de tomate e curry en po. O acompañamento desta salchicha adoita ser un boliño de pan típico alemán (Brötchen ou Semel) ou unhas simples patacas fritidas. Trátase dunha salchicha moi popular, con presenza en todos os *länder* de Alemaña nos postos de comida na rúa (Imbiss), e nos mercados e as feiras. Neste tipo de postos é habitual que se sirva todo xunto en bandexas de cartón branco cunha sorte de garfo de plástico, óptimo para ir comendo pola rúa. Nestes postos adoita haber depósitos con salsa de tomate ou kétchup para que cada quen poida engadir el mesmo a cantidade que desexe.

## Elemento popular da cultura alemá 
É un elemento tan popular na vida de acotío alemá que é un dos actos habituais nas campañas electorais que os candidatos asistan a tomar unha Currywurst como calquera outro alemán. Ademais Currywurst é unha entrada presente en todas as guías de turismo sobre Alemaña como óptima, e barata, solución en caso de ter fame fóra do lugar de aloxamento.

## Historia 
A invención desta receita é obra de Herta Heuwer, que o 4 de setembro de 1949 (data actualmente en disputa) no seu posto ambulante da esquina de Kaiser-Friedrich-Straße no barrio de Charlottenburg de Berlín estaba a fritir salchichas cunha salsa de tomate, po de curry, e salsa Worcestershire, así coma outros condimentos. En 1959, esta cociñeira rexistrou como marca a súa salsa e a denominou Chillup. Malia a que tivo boas ofertas pola receita nunca a vendeu e a empresa que dirixiu chegou mesmo a ter 20 empregados en nómina. Desde 2003 pódese topar unha placa conmemorativa en honor a Herta Heuwers como descubridora da Currywurs.

En 1993 iniciou polémica cando o escritor Uwe Timm publicou a novela *Die Entdeckung der Currywurst* (‘O descubrimento da Currywurst’), en que se lle atribuía a honra de descubrir esta salchicha a Lena Brücker nun *Imbiss* do mercado de Hamburgo (Großneumarkt) no ano 1947. A polémica está servida posto que non existen documentos que confirmen ou descarten as súas afirmacións. Porén, pode verse tamén unha placa conmemorativa nas rúas da cidade homenaxeando a Lena Brücker no Großneumarkt.

Nos 80 entrou en forte competencia cos tamén populares Döner e mais as hamburguesas, especialmente en Berlín, Hamburgo e na conca do Ruhr. A salchicha é case unha icona da cultura de acotío e existen numerosos afeccionados que discuten con pracer encol da composición das salsas, dos condimentos e de onde se serve a mellor Currywurst.

En outono de 2009 estaba previsto abrir en Berlín o museo da Currywurst (Deutsches Currywurst-Museum), debido á gran popularidade e número de seguidores que posúe este ilustre embutido nesta cidade.
Ciclióforos

Os **ciclióforos** (**Cycliophora**, do grego κύκλος *kýklos*, "círculo", "roda" e φορός *phorós* "portador", é dicir, "os que levan rodas", debido a unha pequena coroa que rodea a boca de ditos organismos) son un filo de animais descuberto en 1995 por Reinhardt Kristensen e Peter Funch da Universidade de Copenhaguen na boca de *Nephrops norvegicus* (a cigala).

Trátase dun grupo de seres mariños, triblásticos, acelomados, con simetría bilateral, que inclúe un único xénero, ***Symbion***, con dúas especies descritas *Symbion pandora* e *Symbion americanus*.A segunda das especies encontrouse na boca de *Homarus americanus* (o lumbrigante americano)
e aínda hai outras, de momento sen describir, encontradas na boca de *Homarus gammarus* (o lumbrigante).

## Características 
Os zoólogos decidiron crear este filo xa que estes seres posúen un gran número de características que os diferencian doutros filos como a súa morfoloxía, a sexualidade etc., non encaixando con ningún dos actualmente existentes.

* Dende o punto de vista da súa sexualidade este grupo presenta unhas características propias como son a presenza de tres tipos de formas: unha de maior tamaño asexuada, uns machos máis pequenos unidos ás formas anteriores e unhas femias de tamaño intermedio.
* En canto ao aparato dixestivo, os individuos presentan un embude bucal cunha coroa de cilios na parte superior do tronco coa misión de atrapar o alimento. Ao seren transparentes, pódense apreciar no interior do seu corpo un tubo dixestivo que ten estrutura en U, estando o ano preto do embude.
* Na parte inferior do tronco obsérvanse xemas internas que corresponden a embrións en diferentes estados de desenvolvemento.
* O ciclo biolóxico pasa por unha fase asexual e outra fase sexual que acaba xerando unhas larvas que producen novos individuos asexuados.
* Viven adheridos as mandíbulas das cigalas (ou dos lumbrigantes, segundo as especies) mediante un curto pedúnculo que remata nun disco adhesivo.
* O seu tamaño e inferior a 1&nbsp;mm de lonxitude.

## Notas 
## Véxase tamén 
### Ligazóns externas 
* Peter Funch ''A Lobster's Microscopic Friend* (Un amigo microscópico da lagosta)  Consultada o 17/01/2013.
* Carmen Salas Casanova *Cycliophora*: un nuevo filo animal en los apéndices bucales de la cigala *Nephrops norvegicus'' (Linnaeus, 1758)   Consultada 0 17/01/2013.o
Antoloxía

Unha **antoloxía** (do grego ἄνθος 'flor' e λέγω 'seleccionar': ramallete, grilanda) é unha recompilación de obras literarias, en orixe, de poemas.

No contexto literario, unha antoloxía contería unha selección de textos literarios dun ou varios autores e, por extensión, calquera medio (libro, disco ou colección de discos, exposición etc.) que inclúa unha selección de obras artísticas. É común en poesía (*antoloxía poética*), aínda que tamén pode darse noutros xéneros, como fábulas, ensaios ou contos que tamén poida ter natureza temática.

## Véxase tamén 
* Antoloxía palatina.
Ano (anatomía)

miniatura|upright=1.8|right|Diagrama anatómico do ano.
O **ano** ou **anus** é a parte terminal do tubo dixestivo en oposición á boca que é o extremo inicial. É unha estrutura aberta que ten como función controlar a expulsión das feces, que son un produto semisólido xerado durante a dixestión. A saída de substancias a través do ano está controlada, en moitos animais, polo músculo esfinter. Os anfibios, réptiles e aves usan o mesmo orificio para excretar os residuos sólidos e líquidos, para a cópula e para a posta de ovos, polo que este orificio recibe o nome de cloaca. Os mamíferos placentarios teñen dous orificios separados: un para a defecación (ano) e outro para os ouriños e a reprodución.

## Desenvolvemento evolutivo do ano 
O desenvolvemento do ano é un aspecto importante na evolución dos animais multicelulares. De feito, existen dous camiños distintos nos diferentes tipos de animais: nos protóstomos o blastóporo embrionario orixina a boca do adulto, e xeralmente tamén o ano, mentres que nos deuteróstomos a primeira abertura do embrión (blastóporo) convértese no ano.

## Notas 
## Véxase tamén
Florín húngaro

O **forint** ou **florín húngaro** (en húngaro: *forint*) é a moeda de uso oficial en Hungría. Un forint divídese en 100 *fillér* (división só teórica: o fillér xa non está en circulación). O código ISO 4217 para esta unidade monetaria é HUF e a súa abreviatura Ft.

## Moedas 
As moedas en circulación responden ás seguintes características técnicas:

As moedas de 1 e 2 forint foron retiradas da circulación o 1 de marzo de 2008. Os *fíller*, acuñados en valores de 2, 5, 10, 20 e 50, desapareceron da circulación a finais dos anos noventa.

A Casa da Moeda de Hungría (*Magyar Pénzvero*) é a encargada en exclusiva da cuñaxe destas moedas. 

## Billetes 
Os billetes en circulación en 2006 son os das denominacións que a continuación se describen:

* 200 floríns
** 154 x 70&nbsp;mm
** Tonalidade: verde
** Anverso: o Rei Károly Róbert
** Reverso: o castelo Diósgyőr
* 500 floríns
** 154 x 70&nbsp;mm
** Tonalidade: rosa e violeta
** Anverso: o príncipe Rákóczi II
** Reverso: o castelo de Sárospatak
* 1000 floríns
** 154 x 70&nbsp;mm
** Tonalidade: azul
** Anverso: o Rei Matías Corvino
** Reverso: a fonte de Hércules en Budapest
* 2000 floríns
** 154 x 70&nbsp;mm
** Tonalidade: gris e marrón
** Anverso: o príncipe Gabriel Bethlen de Transilvania
** Reverso: o príncipe e os seus científicos
* 5000 floríns
** 154 x 70&nbsp;mm
** Tonalidade: púrpura
** Anverso: o conde István Széchenyi
** Reverso: o pazo Nagycenk
* 10.000 florines
** 154 x 70&nbsp;mm
** Tonalidade: violeta
** Anverso: o Rei Estevo I de Hungría
** Reverso: o castelo de Esztergom
* 20.000 florines
** 154 x 70&nbsp;mm
** Tonalidade: gris e vermello
** Anverso: o político Ferenc Deák
** Reverso: antigo Congreso de Deputados de Budapest

## Notas 
## Véxase tamén 
### Outros artigos 
* Casa da Moeda de Hungría

### Ligazóns externas 
* Magyar Nemzeti Bank – Banco Nacional de Hungría
* Fotografías das moedas
* Fotografías dos billetes
* Moedas de Hungría (catálogo e galería)
Lubre

Como topónimo **Lubre** pode referirse a:

;En Galiza
***Lubre**, parroquia do concello de Bergondo;
***Lubre**, lugar da parroquia de Ares, no concello de Ares.

Tamén pode referirse a:
***Luar na Lubre**, un grupo de folk galego.
***Lubre**, bosque sagrado onde os celtas celebraban os seus rituais.

## Notas
Ano

**Ano** pode referirse a:
***Astronomía**
**Un **ano** é o espazo de tempo que a Terra tarda en dar unha volta completa arredor do Sol. 
**Un **ano luz** é unha unidade de lonxitude utilizada en astronomía.
**Un **ano bisesto** é ano que posúe un día a máis que os anos comúns.
**Un **ano sideral** é o tempo que tarda a Terra en colocarse outra vez na mesma situación da órbita en relación coas estrelas consideradas fixas.
***Anatomía**
**O **ano** é a parte terminal do tubo dixestivo por onde saen as feces nos diferentes animais.
***Festas e conmemoracións**
**Un **Ano Novo ou Aninovo** é a festa que conmemora o inicio dun novo ano.
**Un **Ano Novo Chinés** é a festa que conmemora o incicio do ano segundo o Calendario chinés.
**O **Ano Santo compostelán** é unha celebración da igrexa católica.

* **Política**
****ANO** ou **ANO 2011**, é un partido checo.
Xázaro

Os **xázaros** ou **kházaros** (en hebreo, *Kuzari כוזרי*, en árabe: *خزر*, en turco: Hazar, en grego: Χαζαροι, en ruso: *Хазары*, en latín: *Gazari* ou *Cosri*) foron un pobo turco procedente de Asia central. Entre os séculos VIII e IX, o xudaísmo converteuse na relixión de estado.

O nome "khazar" parece estar vinculado a un verbo túrquico que significa "errante" (*gezer* en turco moderno). No século VII, fundaron un Khanato independente no Cáucaso Norte a beiras do Mar Caspio, onde co paso do tempo o xudaísmo converteríase en relixión oficial. No seu momento de máximo esplendor, eles e os seus tributarios controlaron boa parte do que hoxe é o sur de Rusia, Kazakhstán occidental, este de Ucraína, parte importante do Cáucaso, (Daguestán, Azerbaidján, Xeorxia,...) e Crimea.

Os xázaros foron importantes aliados do Imperio Bizantino contra o Imperio Sasánida, ademais dunha significativa potencia rexional no seu momento de máximo esplendor. Emprenderon unha serie de guerras, todas vitoriosas, contra os califatos árabes, evitando así posiblemente a invasión de Europa Oriental. A finais do século X, o seu poder declinaría fronte ao Rus de Kíiv, desaparecendo misteriosamente da historia.
## Notas 
## Véxase tamén 
### Outros artigos 
* Khanato
Demografía de Hungría

Hungría ten unha poboación estimada de 10&nbsp;020&nbsp;000 habitantes no ano 2009, sendo a densidade deste estado da Unión Europea de 107,7 hab./km².

## Datos demográficos 
* Poboación: 10&nbsp;198&nbsp;315 habitantes (2001).
* Densidade: 110 hab./km².
* Crecemento natural: -3,6%.
* Índice de fecundidade: 1,3 fillos por muller.
* Índice de natalidade: 0,95%.
* Índice de mortalidade: 1,31%.
* Índice de mortalidade infantil: 0,72%.
* Esperanza de vida:.
** Homes: 68 anos.
** Mulleres: 76 anos.
* Estrutura da sociedade por idades:
** Menos de 15 anos: 17,8%
** De 16 a 59 anos: 61,7%
** Máis de 60 anos: 20,5%
* Poboación urbana: 64,8%

## Cidades 
As principais cidades de Hungría son:

Outras cidades con máis de 50.000 habitantes son:
* Békéscsaba
* Dunaújváros
* Eger
* Kaposvár
* Sopron
* Szolnok
* Szombathely
* Tatabánya
* Veszprém
* Zalaegerszeg

## Elenco da poboación 
* Máis de 200 hab/km²: Budapest e cidades veciñas.
* Entre 100 e 199 hab/km²: Arredores da área metropolitana de Budapest e as localidades veciñas de Szeged e Miskolc.
* Entre 50 e 99 hab/km²: case toda a Hungría rural
* Menos de 50 hab/km²: zonas rurais do oeste e zona rural entre Miskolc e Debrecen.

## Linguas 
* Húngaro: oficial
* Alemán: 2,6%
* Serbio: 2%
* Eslovaco: 0,8%
* Romanés: 0,7%
* Ucraíno

## Etnias 
* Húngaros: 89,9%
* Ciganos: 4%
* Alemáns: 2,6%
* serbios: 2%
* eslovacos: 0,8%
* Romaneses: 0,7%
* Xudeus: 0,3%
* Ucraínos

## Relixión 
* Católicos: 67.5%
* Calvinistas: 20%
* Luteranos: 5%
* Xudeus: 0,3%
* Ateos e outros 7,2%

## Evolución demográfica
László Sólyom

**László Sólyom**, nado en Pécs o 3 de xaneiro de 1942 e finado en Budapest o 8 de outubro de 2023, foi o presidente de Hungría entre 2005 e 2010, ao vencer a Katalin Szili, candidata do Partido Socialista Húngaro nas eleccións do 7 de xuño de 2005 e sucedendo o Ferenc Mádl.

## Biografía 
Nacido en Pécs, estudou Dereito, carreira que terminou en 1965. Convértese en profesor de Dereito Civil en 1983, na Universidade Eötvös Loránd. Nos anos 80 debuta en política como conselleiro xurídico para organizacións civís ambientais.

Convértese en presidente do Tribunal Constitucional en xullo de 1990. É fundador de Védegylet, unha organización non gobernamental, creada en 2000. Sólyom é doutor honoris causa pola Universidade de Colonia en Alemaña desde 1999.

## Eleccións á presidencia 
Na primeira volta da elección do novo presidente o 6 de xuño, László Sólyom só obtivo 13 votos contra 183 para a súa adversaria Katalin Szili. Katalin Szili non foi con todo nomeada presidenta porque non posuía a maioría de dous terzos (278) requirida. Os poucos votos recibidos por Sólyom na primeira volta explícanse pola abstención de 169 deputados de dereita.

Na segunda volta o 7 de xuño, Sólyom recibiu 185 votos contra 178 para Katalin Szili. Na terceira volta, non necesitando máis que unha maioría simple, Sólyom foi elixido con 189 votos contra 182 para Katalin Szili. O 5 de agosto, sucedeu o presidente saínte Ferenc Mádl.

## Véxase tamén 
### Ligazóns externas 
* Biografía en Fundación CIDOB
A estación violenta

:*Este artigo trata do libro, para o filme homónimo véxase: A estación violenta (filme)*

***A estación violenta*** é unha novela de Manuel Jabois, publicada por Edicións Morgante en 2008.

## Trama 
A obra está protagonizada por tres personaxes (o narrador, David e Claudia), compañeiros de facultade na Universidade de Santiago de Compostela. Os tres proceden de familias burguesas, pero nin tiveron especial interese en rematar a carreira, nin teñen especial interese en conseguir un traballo. Os tres teñen unha boa formación cultural, falando decote de cinema, literatura, e mesmo de teoloxía e mitoloxía. Logo de anos sen verse volven atoparse, e retomar vivencias comúns.

David e Claudia están casados, pero non manteñen unha relación de matrimonio. Ela sofre adicción á heroína e trastornos psicolóxicos, e el coida dela. Viviron un tempo en París e en Italia, e regresaron a Compostela polo seu mal estado de saúde. Visto que lle queda pouco de vida, David intenta que Claudia teña unha existencia digna e feliz. Consegue unha casa na costa, en Sanxenxo. Alí, xunto con Daniela, a irmá de David de 17 anos, recordan amores e vivencias, proxectos futuros vixentes e inalcanzables.

## Narración 
A obra ten narrador en primeira persoa, e conta con bastantes diálogos.

## Adaptacións 
En 2015 estaba a levarse a cabo unha adaptación cinematográfica, dirixida por Anxos Fazáns e producida por Daniel Froiz a través de Matriuska, que foi estreada no 2017 baixo o título *A estación violenta*.

## Notas 
## Véxase tamén 
### Ligazóns externas 
* Ficha do libro en www.culturagalega.org
Servizo Marítimo da Garda Civil

miniatura|dereita|350px|Patrulleiro Río Miño, unha das embarcacións de maior porte do SEMAR.
O **Servizo Marítimo da Garda Civil** constituíuse por un Real Decreto do 22 de febreiro de 1991. Dende 1997 intégrase nel a Unidade de Actividades Subacuáticas (U.A.S.), cuxa orixe remóntase a 1981.

## Organización 
Organízase nunha Xefatura, situada no mesmo complexo de edificios que alberga a Dirección Xeral da Garda Civil, en Madrid, e 22 Servizos Marítimos Provinciais, que abarcan todo o litoral español, ademais de 19 Grupos Especiais de Actividades Subacuáticas. Ó fronte está o Coronel Xefe do Servizo Marítimo da Garda Civil.

## Misións 
[miniatura|275px|A *Cabaleiro* fronte á [illa de Toralla.]]
As misións que teñen encomendadas son de seis tipos:
*Xudicial: prevención e investigación de delitos.
*Gobernativo: custodia de costas e portos e prevención da inmigración irregular.
*Fiscal: Resgardo Fiscal do Estado, prevención e represión contra o contrabando.
*Administrativo: protección da natureza e o medio ambiente no medio mariño, control e inspección pesqueira, e protección do patrimonio arqueolóxico submarino.
*Militar: as que lle encomendara o Goberno e o Ministerio de Defensa.
*Varias: misións de paz no estranxeiro, colaboración coa Sociedade de Salvamento e Seguridade Marítima (SASEMAR), en auxilios e remolques.

## Bases 
O Servizo Marítimo dispón de unidades en tódalas provincias costeiras da España peninsular, en Ceuta e nas Illas Baleares e Canarias. Os portos onde ten as súas bases son Alxeciras, Alacant, Almería, Barcelona, Benalmádena, Cádiz -Estación Naval de Puntais-, Cartaxena, Castelló, Ceuta, Corralejo (As Palmas), A Coruña, Los Cristianos (Santa Cruz de Tenerife), L'Escala (Xirona), Xixón, Huelva, Lanzarote, Marín -Escola Naval Militar-, Motril, Palma, Las Palmas de Gran Canaria, Pasaia (Guipúscoa), Santander, Santurtzi, Torredembarra (Tarragona), Valencia e Viveiro.

## Medios 
### Con base en Galicia 
## Galería de imaxes 

Imaxe:Patrullera M10.JPG|A M10 patrullando en augas do porto da Coruña.
Imaxe:Corvo Mariño de la Guardia Civil.JPG|A *Corvo Mariño* regresando á Base Naval de Marín.
Imaxe:2458-Orzan, otra vez..jpg|A06 *Río Andarax* en 2012.
Imaxe:Patrullera "Río Duero".JPG|A15 *Río Duero*.
Imaxe:Patrullera "Cabaleiro".JPG|A *Cabaleiro*, A19, na Base Naval de Marín.
Imaxe:Coat of Arms of the Guardia Civil Naval Service.svg|Escudo
Imaxe:Emblem of the Guardia Civil's Naval Service.svg|Insignia

## Notas 
## Véxase tamén 
* Grupo de Acción Rápida.
* Grupos de Rescate e Intervención en Montaña.
* Servizo de Protección da Natureza.
* Unidade Especial de Intervención.
### Ligazóns externas 
*Páxina oficial.
Xenia Tostado

**Xenia Tostado**, nada en Igualada, Barcelona, o 27 de agosto de 1981, é unha actriz catalá.

## Traxectoria 
Comezou como actriz coas series *Javier ya no vive solo* e *Paco y Veva*.
Entre 2008 e 2009, interpretou a Vanesa na serie *Sin tetas no hay paraíso*.

### Televisión 
* 2009: *23F: Historia de una traición* Emitida por Antena 3 (miniserie). Como Pilar.
* 2008/09: *Sin tetas no hay paraíso* Serie para Telecinco. Como Vanessa.
* 2006: *Matrimonio con hijos* Serie para Cuatro. Personaje episódico. 
* 2006: *Los simuladores* Serie para Cuatro. Personaje episódico. Como Silvia.
* 2005: *Amar en tiempos revueltos* Serie para TVE 1. Personaje secundario. Como Fanny.
* 2005: *Ana y los 7* Serie para TVE 1. Personaje episódico. 
* 2004: *Sopa Boba* Serie para Telecinco. Personaje episódico. 
* 2004: *Paco y Veva* Serie para TVE 1. Personaje episódico. 
* 2001/02: *Javier ya no vive solo* Serie para Telecinco. Personaje secundario. Como Lucia.
* 2001: *Pagats Per Riure* Serie para K3. Dir. Agustí Vila.
* 1998/00: *Médico de familia* Serie para Telecinco.

### Cine 
* *Bon appétit* (2009).
* *Salir Pitando*. Secundaria.
* *Dolly Parton*. Curtametraxe. Protagonista.
* *Cuba libre*. Secundario.
* *Sojelfer*. Protagonista.
* *Promedio Rojo* (2004). Principal
* *Lola, a little Spanish Girl*
* *Me estoy quitando*
* *De Ladrones y Profetas*
* *La Pipa de Paco*. Curtametraxe.
Bandeira de Chipre

A actual **bandeira de Chipre** (en , *Sīmaia tīs Kýpros*; en ) foi adoptada o 16 de agosto de 1960. Foi elixida polo presidente da República, Makarios III, en 1960, logo dunha proposta dun mestre de escola e artista turco-chipriota, İsmet Güney.

## Descrición 
Amosa un mapa enteiro da illa de cor cobre (metal que lle deu fama á illa durante toda a súa historia e do que deriva o seu nome), con dúas ramas de oliveira na parte de abaixo, sobre fondo branco (tanto a cor como as ramas de oliveira son símbolos da paz). É unha das dúas bandeiras oficiais do mundo que teñen un mapa do país que representa, sendo a outra a bandeira de Kosovo.

O azul e o vermello (as cores da bandeira de Grecia e da bandeira de Turquía) foron evitadas a propósito con obxecto de facer a bandeira neutral. Porén, hoxe a bandeira é vista como un símbolo dos greco-chipriotas.

## Véxase tamén 
### Ligazóns externas 
*
Escudo de Chipre

No **escudo de Chipre** aparece nun campo de ouro, símbolo dos depósitos de mineral de cobre que posúe o país, unha pomba de prata cunha rama de oliveira no peteiro, o coñecido símbolo da paz. Baixo a pomba, na punta do escudo, unha data, "1960", ano en que Chipre se independizou do control exercido polo Reino Unido. O escudo aparece rodeado por dúas ramas de loureiro ligadas.
Bauhaus (homónimos)

**Bauhaus** pode referirse a:

*Bauhaus, escola de arte e arquitectura desenvolvida en Alemaña nos anos 1920.
*Bauhaus, banda inglesa de rock gótico.